Document ID: 31997R0447

ΚΑΝΟΝΙΣΜΟΣ (ΕΚ) αριθ. 447/97 ΤΗΣ ΕΠΙΤΡΟΠΗΣ της 7ης Μαρτίου 1997 για τη θέσπιση ορισμένων κοινοτικών ποσοτικών ορίων στην επανεισαγωγή στην Ευρωπαϊκή Κοινότητα ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας, μετά το πέρας των εργασιών τελειοποίησης για επανεισαγωγή που πραγματοποιούνται στην εν λόγω χώρα και για την τροποποίηση του πίνακα του συνημμένου στο παράρτημα VII του κανονισμού (ΕΟΚ) αριθ. 3030/93 του Συμβουλίου, σχετικά με το κοινό καθεστώς που εφαρμόζεται σε ορισμένα κλωστοϋφαντουργικά προϊόντα καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, σχετικά με το κοινό καθεστώς που εφαρμόζεται στις εισαγωγές ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 152/97 της Επιτροπής (2), και ιδίως τις συνδυασμένες διατάξεις του άρθρου 2 του παραρτήματος VII και του άρθρου 17,
Εκτιμώντας:
ότι το άρθρο 2 του παραρτήματος VII του κανονισμού (ΕΟΚ) αριθ. 3030/93 θέτει τους όρους υπό τους οποίους μπορούν να καθιερωθούν ποσοτικά όρια στην επανεισαγωγή στην Ευρωπαϊκή Κοινότητα ορισμένων κλωστοϋφαντουργικών προϊόντων μετά το πέρας των εργασιών τελειοποίησης για επανεισαγωγή που πραγματοποιούνται σε ορισμένες τρίτες χώρες 7
ότι το άρθρο 2 του παραρτήματος VII του κανονισμού (ΕΟΚ) αριθ. 3030/93 αναφέρει ότι μπορούν να καθιερωθούν ποσοτικά όρια στην επανεισαγωγή κλωστοϋφαντουργικών προϊόντων που υπόκεινται στους ποσοτικούς περιορισμούς που καθορίζονται στο άρθρο 2 του κανονισμού αυτού 7
ότι ορισμένα κράτη μέλη υπέβαλαν στην Επιτροπή αίτηση για καθιέρωση για το έτος 1997 ποσοτικών ορίων στην επανεισαγωγή στην Ευρωπαϊκή Κοινότητα ορισμένων κλωστοϋφαντουργικών προϊόντων (κατηγορίες 159 και 161) καταγωγής Λαϊκής Δημοκρατίας της Κίνας μετά το πέρας των εργασιών τελειοποίησης για επανεισαγωγή που πραγματοποιήθηκαν στην εν λόγω χώρα 7 ότι οι άμεσες εισαγωγές κλωστοϋφαντουργικών προϊόντων που υπάγονται στις κατηγορίες 159 και 161 υπόκεινται στα ποσοτικά όρια που καθορίζονται στο άρθρο 2 του κανονισμού (ΕΟΚ) αριθ. 3030/93 7
ότι η αίτηση αυτή αντιστοιχεί στο συμφέρον της κοινοτικής βιομηχανίας και ότι είναι σκόπιμο να καθιερωθούν, για το έτος 1997, ποσοτικά όρια στην επανεισαγωγή στην Ευρωπαϊκή Κοινότητα ορισμένων κλωστοϋφαντουργικών προϊόντων (κατηγορίες 159 και 161) καταγωγής Λαϊκής Δημοκρατίας της Κίνας, μετά το πέρας των εργασιών τελειοποίησης για επανεισαγωγή που πραγματοποιούνται στη χώρα αυτή και να τροποποιηθεί κατάλληλα ο πίνακας που επισυνάφθηκε στο παράρτημα VII του κανονισμού (ΕΟΚ) αριθ. 3030/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα κοινοτικά ποσοτικά όρια που εφαρμόζονται το 1997 στα προϊόντα των κατηγοριών 159 και 161, καταγωγής Λαϊκής Δημοκρατίας της Κίνας, καθορίζονται αντίστοιχα σε 8 και 15 τόνους.
2. Ο πίνακας, ο συνημμένος στο παράρτημα VII του κανονισμού (ΕΟΚ) αριθ. 3030/93, τροποποιείται ανάλογα.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1997.

Labels: 18
3
1